মার্ক জাকারবার্গ
মার্ক জাকারবার্গ, মার্ক জুকারবার্গ বা মার্ক যুকারবার্গ (; জন্ম: ১৪ মে, ১৯৮৪) একজন আমেরিকান কম্পিউটার প্রোগ্রামার ও সফটওয়্যার ডেভেলপার। তার পুরো নাম মার্ক এলিয়ট জাকারবার্গ। যার আসল পরিচিতি হল জনপ্রিয় সামাজিক যোগাযোগ ওয়েবসাইট ফেইসবুক প্রতিষ্ঠাতা হিসেবে। তিনি বর্তমানে ফেইসবুকের প্রধান নির্বাহী কর্মকর্তা এবং প্রেসিডেন্ট। জাকারবার্গ এবং তার কয়েকজন সহপাঠী মিলে ২০০৪ সালে এটিকে একটি ব্যক্তি মালিকানা প্রতিষ্ঠান হিসেবে প্রতিষ্ঠা করেন যখন তিনি হার্ভার্ড বিশ্ববিদ্যালয়ের ছাত্র ছিলেন। মাত্র ২৬ বছর বয়সেই জাকারবার্গ টাইম ম্যাগাজিনের দৃষ্টিতে বছরের সেরা ব্যক্তিত্বরূপে নির্বাচিত হয়েছেন।
ডেভিড ফিঞ্চার
ডেভিড অ্যান্ড্রু লিও ফিঞ্চার (ইংরেজি: David Andrew Leo Fincher; জন্ম ২৮শে আগস্ট, ১৯৬২) হলেন একজন মার্কিন চলচ্চিত্র, টেলিভিশন ও মিউজিক ভিডিও পরিচালক ও প্রযোজক। তিনি "দ্য কিউরিয়াস কেইস অফ বেঞ্জামিন বাটন" (২০০৮) ও "দ্য সোশ্যাল নেটওয়ার্ক" (২০১০) চলচ্চিত্রের জন্য দুইবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং "দ্য সোশ্যাল নেটওয়ার্ক" ছবির জন্য শ্রেষ্ঠ চলচ্চিত্র পরিচালনার জন্য গোল্ডেন গ্লোব পুরস্কার ও বাফটা পুরস্কার লাভ করেন।